### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Hvad vil vi gerne opnå? Hvorfor stilles forslaget?

Når en ældre efterspørger en rollator, en kørestol, en badebænk eller en rampe, er det alle hjælpemidler der først skal visiteres til den ældre, inden de kan gøre brug af dem.

Torben Schultz kan have en sagsbehandlingstid på op til seks uger pr. hjælpemiddel. Det er længe og omstændigt for noget så simpelt som en rollator.

Når en borger efterspørger en rollator behøver det ikke forklares, sagsbehandles eller bureaukratiseres. Det burde i stedet være noget, som de blot bliver tildelt uden bøvl og ventetid. For kommunens regnskab gør det ikke den store forskel, men for borgeren kan det betyde meget. Igennem sund fornuft og en hvor-det-giver mening tilgang skal de ældre have lettere, hurtigere og mere simpel adgang til hjælpemidler uden bureaukratisk sagsbehandling.

Derfor foreslår Dansk Folkeparti, at der igangsættes et forsøg med at afskaffe visiteringen til almindelige hjælpemidler såsom rollator og kørestol. Det sparer både tid, penge og de ældre får de hjælpemidler de efterspørger hurtigt uden lang ventetid. For hvem beder om en rollator uden at have brug for en rollator?

Derfor foreslår Dansk Folkeparti,

1) At når borgere søger om udvalgte almindelige hjælpemidler, såsom rollator, tildeles hjælpemidlet automatisk, frem for at der sker en visitering.

Det forventes, at besparelsen i ressourcer til sagsbehandling vil være større end en eventuel stigning i udgiften til hjælpemidler. Dermed vil der her være tale om et forslag, som kan bruges til at omprioritere midler til at dække det stigende udgiftsbehov på ældreområdet.